b'\n_START_ARTICLE_\nElektros kartonas\n_START_PARAGRAPH_\nElektros kartonas (angl. pressboard) \xe2\x80\x93 kartonas, da\xc5\xbeniausiai pagamintas periodin\xc4\x97je kartono ma\xc5\xa1inoje vien tik i\xc5\xa1 chemi\xc5\xa1kai labai \xc5\xa1varios augalin\xc4\x97s kilm\xc4\x97s plau\xc5\xa1ienos._NEWLINE_Elektros kartonui b\xc5\xabdingas santykinai didelis tankis, vienodas storis, pavir\xc5\xa1iaus glotnumas, didelis mechaninis stiprumas, lankstomumas ir geros elektros izoliacijos savyb\xc4\x97s. \xc5\xa0io kartono pavir\xc5\xa1ius gali b\xc5\xabti tekst\xc5\xabruotas. Buvo naudojamas ankstyvojoje elektros \xc4\xafrangoje, tam naudojama ir dabar (pvz., elektros transformatoriuose). Taip pat i\xc5\xa1 elektros kartono gamina kai kuriuos kanceliarinius reikmenis (pvz., segtuvus). Ant elektros kartono kartais ir tapomi paveikslai.'